Държавен вестник, бр. 91, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  91
МИНИСТЕРСКИ СЪВЕТ
ПОСТАНОВЛЕНИЕ № 265
ОТ 11 НОЕМВРИ 2010 Г.
за изменение и допълнение на Наредбата 
за условията и реда за отпечатване, съх­
раняване, полагане, анулиране, бракуване, 
унищожаване и отчитане на визови стикери 
и на бланки за поставяне на визи, приета с 
Постановление № 92 на Министерския съвет 
от 2003 г. (обн., ДВ, бр. 40 от 2003 г.; изм. и 
доп., бр. 97 от 2007 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3 се правят следните изменения:
1. В ал. 1 думите „Главна дирекция „Гранична 
полиция“ на Национална служба „Полиция“ се 
заменят с „компетентните служби“.
2. В ал. 2 думите „Главна дирекция „Гранична 
полиция“ на Национална служба „Полиция“ се 
заменят с „компетентните служби“ и се създава 
изречение второ: „Получаването на стикерите и 
бланките от задграничните представителства на 
Република България в чужбина се потвърждава 
чрез Системата за визов контрол.“
§ 2. В чл. 6 ал. 3 се изменя така:
„(3) Визовите стикери и бланките за по­
ставяне на визи се бракуват чрез поставяне 
на кръст с неизтриваемо мастило върху тях.“
§ 3. В чл. 7 думата „българска“ се зали­
чава, а думата „персонализиран“ се заменя с 
„попълнен“.
§ 4. Член 8 се изменя така: 
„Чл. 8. (1) При попълване на визовия стикер 
се въвеждат задължителните данни, посочени 
в приложение VII на Регламент 810/2009 на 
Европейския парламент и на Съвета за създа­
ване на Визов кодекс на Общността (ОВ, L 243 
от 15.9.2009 г.), а машинночитаемата зона се 
попълва, както е предвидено в документ 9303 
на ИКАО, част 2. В раздел „Забележки“ на 
визовия стикер могат да се вписват допълни­
телни данни, които не повтарят задължителните 
данни от изречение първо.
(2) Всички данни на визовия стикер се раз­
печатват, като на отпечатания визов стикер не 
се правят промени на ръка.
(3) По изключение по технически причини 
данните по ал. 1 могат да бъдат вписани на 
ръка при издаване на визи на границата от ор­
ганите, извършващи гранични проверки, както 
и от дипломатическо или консулско предста­
вителство на Република България в чужбина, 
и след уведомяване на дирекция „Консулски 
отношения“ на Министерството на външните 
работи. В попълнения на ръка визов стикер 
не се правят промени. Когато визов стикер е 
попълнен на ръка, тази информация се въвежда 
в Системата за визов контрол.“
§ 5. Член 9 се изменя така: 
„Чл. 9. (1) Разпечатаният или по изключе­
ние попълнен на ръка визов стикер, съдържащ 
данните, посочени в чл. 8, ал. 1, се полага на 
първата страница от документа за задгранично 
пътуване, която не съдържа вписвания или 
печати, освен печата на задграничното пред­
ставителство за подадено заявление за виза.
(2) Когато Република България не е признала 
документа за пътуване на заявителя, визовият 
стикер се полага върху бланка за поставяне 
на виза. Когато визовият стикер е положен на 
бланка за поставяне на визата, тази информа­
ция се въвежда в Системата за визов контрол.
(3) Стикерът се подравнява спрямо външния 
ъгъл на страницата на документа за задгранично 
пътуване и се полага там. Машинночитаемата 
зона на стикера се подравнява спрямо външния 
ъгъл на страницата.
(4) Върху визовия стикер в раздел „Забе­
лежки“ се поставя индивидуален печат, който 
частично покрива и страницата на документа 
за пътуване, съответно бланката за поставяне 
на виза, върху която е положен, и позволява 
еднозначно да бъдат установени длъжностното 
лице или органът, издали визата. При попълване 
на визов стикер на ръка зоната за електронно 
сканиране не се попълва. В този случай печа­
тът може да се постави и в тази зона, за да я 
направи неизползваема. 
(5) Индивидуални визи, издавани на лица, 
които са вписани в документа за задгранич­
но пътуване на кандидата, се полагат в този 
документ за задгранично пътуване. Когато 
документът за задгранично пътуване, в който 
са включени такива лица, не се признава от 
Република България, стикерът за индивидуална 
виза се полага върху бланка за поставяне на 
виза, като всеки стикер се полага на отделна 
бланка.“
§ 6. Член 10 се изменя така: 
„Чл. 10. (1) Длъжностните лица в задгранич­
ните представителства на Република България 
в чужбина и органите, извършващи гранични 
проверки на граничните контролно-пропуска­
телни пунктове, анулират визов стикер, когато:
1. се открие грешка на попълнен визов 
стикер, който още не е положен в документа 
за задгранично пътуване;
2. се открие грешка на попълнен визов сти­
кер, след като е бил положен в документа за 
задгранично пътуване или в бланка за поставяне 
на виза; в този случай бланката, върху която е 
положен анулираният визов стикер, се обявява 
за невалидна, което се отразява в Системата 
за визов контрол.